open-index/open-wikipedia-markdown huggingface dataset:
হেনরি ডুনান্ট

থাম্ব|অস্ট্রেলিয়ার ওয়াগা ওয়াগায় হেনরি ডুনান্ট স্মৃতিস্তম্ভ
**জিন হেনরি ডুনান্ট** () (জন্ম: ৮ মে, ১৮২৮- মৃত্যু: ৩০ অক্টোবর, ১৯১০) একজন সুইজারল্যান্ডীয় ব্যবসায়ী এবং সমাজকর্মী। ১৮৫৯ সালে তার একটি ব্যবসায়িক সফরে, তিনি ইতালির সলফেরিনো যুদ্ধ প্রত্যক্ষ করেন। *সলফেরিনোর স্মৃতি* নামক বইয়ে তিনি তার সকল স্মৃতি ও অভিজ্ঞতা বর্ণনা করেছিলেন, যা পরবর্তীকালে তাকে ১৮৬৩ সালে আন্তর্জাতিক রেডক্রস কমিটি প্রতিষ্ঠায় অনুপ্রেরণা দিয়েছিল। দ্যুনঁ-র ধারনার উপর ভিত্তি করে ১৮৬৪ সালে জেনেভা কনভেনশন তৈরি হয়। তিনি ১৯০১ সালে ফ্রেদেরিক পাসির সাথে সম্মিলিতভাবে ইতিহাসের সর্বপ্রথম শান্তিতে নোবেল পুরস্কার লাভ করেন।

## জন্ম ও শিক্ষাজীবন

বাম|থাম্ব|244x244পিক্সেল|১৮৫৫ সালে তরুণ হেনরি ডুনান্ট
হেনরি ডুনান্ট ১৮৮৮ সালে সুইজারল্যান্ডের জেনেভায় ব্যবসায়ী জঁ-জাক দ্যুনঁ এবং অঁতোয়ানেত দ্যুনঁ-কোলাদোঁ-র প্রথম পুত্র হিসাবে জন্মগ্রহণ করেন। তার পরিবার ভক্তিপূর্ণ কালভাঁবাদী ছিলেন এবং জেনেভা সমাজে তার উল্লেখযোগ্য প্রভাব ছিল। তার বাবা-মা সামাজিক কাজের মূল্যের উপরে জোর দিয়েছিলেন, এবং তার বাবা অনাথদের সাহায্য করার জন্য সক্রিয় ছিলেন, অন্যদিকে তার মা অসুস্থ ও দরিদ্রদের সাথে কাজ করেছিলেন। রুনভেল নামে পরিচিত ধর্মীয় জাগরণের সময় ডুনান্ট বেড়ে ওঠেন এবং ১৮ বছর বয়সে তিনি জেনেভা সোসাইটিতে দান করেন। পরের বছর, বন্ধুদের সাথে তিনি তথাকথিত "বৃহস্পতিবার সংঘ" প্রতিষ্ঠা করেছিলেন, তরুণদের একটি আলগা দল যারা বাইবেল অধ্যয়ন করতে এবং দরিদ্রদের সাহায্য করার জন্য মিলিত হয়েছিল এবং তিনি তার বেশিরভাগ অবসর সময় কারাগারে সামাজিক কাজ দেখার জন্য ব্যয় করেছিলেন এবং ১৮৫২ সালের ৩০ নভেম্বর তিনি ওয়াইএমসিএর জেনেভা অধ্যায়টি প্রতিষ্ঠা করেন এবং তিন বছর পরে তিনি প্যারিসের বৈঠকে অংশ নেন আন্তর্জাতিক সংস্থা প্রতিষ্ঠার জন্য নিবেদিত। ১৮৪৯ সালে, ২১ বছর বয়সে দ্যুনঁ খারাপ গ্রেডের কারণে কোলেজ দ্য জ্যনেভ ছেড়ে চলে যান এবং অর্থ-পরিবর্তনকারী সংস্থা লুলাঁ এ সুতেরের সাথে শিক্ষানবিশ শুরু করেন। এর সফল উপসংহারের পরে, তিনি ব্যাংকের একজন কর্মচারী হিসাবে রয়ে গেলেন।

## তথ্যসূত্র

## বহিঃসংযোগ

* Founding and early years of the ICRC 
*  Société Henry Dunant
*  Biography of Henry Dunant (original)
* Nobel website biography of Henri Dunant 
* Red Cross Movement and Nobel Prizes 
* Complete text of "A Memory of Solferino" 

বিষয়শ্রেণী:১৮২৮-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:সুইজারল্যান্ডীয় ব্যবসায়ী
বিষয়শ্রেণী:সুইস ক্যালভিনিস্ট
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:আন্তর্জাতিক রেড ক্রস ও রেড ক্রিসেন্ট আন্দোলনের সাথে যুক্ত ব্যক্তি
বিষয়শ্রেণী:জেনেভার ব্যক্তি
শেখ দীন মুহাম্মদ

**শেখ দীন মুহাম্মদ** একজন অ্যাংলো-ভারতীয় পরিব্রাজক, শল্য-চিকিৎসক, ব্যবসা উদ্যোক্তা এবং যুক্তরাজ্য ও আয়ারল্যান্ডে প্রথম অভিবাসী ভারতীয়দের মধ্যে অন্যতম। তিনি প্রথম ইউরোপে ভারতীয় রন্ধনশৈলী ও শ্যাম্পু গোসলখানা প্রবর্তন করেন। ইউরোপে তিনি চিকিৎসামূলক মালিশও প্রবর্তন করেন। শেখ দীন মুহাম্মদ প্রথম ভারতীয় যিনি ইংরেজি ভাষায় বই লিখেছেন।

## জীবনালেখ্য
তৎকালীন অবিভক্ত বাংলার বিহার রাজ্যের পাটনায় ১৭৫৯ সালে এক সম্ভ্রান্ত মুসলিম পরিবারে শেখ দীন মুহাম্মদের জন্ম। আত্মজীবনী অনুসারে তার পরিবার ছিল বাংলার নবাবদের সাথে সম্পর্কিত এবং তার পূর্ব পুরুষরা মুঘল সম্রাটদের প্রশাসনিক কাজে নিয়োজিত ছিলেন। মুঘলদের রসায়নবিদ্যার অনেককিছু শেখ দীন মুহাম্মদ শিখে নেন এবং তাদের তেল, সাবান, সুগন্ধিদ্রব্য, শ্যাম্পু ইত্যাদি তৈরীর কৌশল আয়ত্ত করে ফেলেন।

ভারতীয় উপনিবেশের বঙ্গ প্রদেশে শেখ দীন মুহাম্মদ বেড়ে ওঠেন। তিনি ব্রিটিশ ইস্ট ইন্ডিয়া কোম্পানির বাঙালী ফৌজে (সেনাবাহিনী) যোগ দেন শিক্ষানবীশ শল্য-চিকিৎসক হিসেবে। মাত্র ১০ বছর বয়েসে তিনি সেনাবাহিনীর সাথে সম্পৃক্ত হয়ে পড়েন এবং ক্যাপ্টেন গডফ্রে ইভান বেকারের অধীনে কাজের সুযোগ পান। ১৭৮২ সাল পর্যন্ত তিনি ক্যাপ্টেন বেকারের বাহিনীতে থাকেন। ঐ বছর ক্যাপ্টেন বেকার সেনাবাহিনী থেকে ইস্তফা দিলে শেখ দীন মুহাম্মদও পদত্যাগ করেন এবং 'তার ঘনিষ্ঠ বন্ধু' ক্যাপ্টেন বেকারের সাথে যুক্তরাজ্যে চলে আসেন।

১৭৮৪ সালে বেকার পরিবারের সাথে শেখ দীন মুহাম্মদ আয়ারল্যান্ডের কর্ক শহরে অভিবাসী হন। সেখানে তিনি ইংরেজি ভাষায় দক্ষতা বৃদ্ধির জন্য একটি বিদ্যালয়ে ভর্তি হন। এখানেই তার সাথে জেইন ডেলি নামের এক সুন্দরী আইরিশ কিশোরীর পরিচয় হয় এবং তারা পরস্পরের প্রেমে পড়েন। জেইনের পরিবার এর বিরোধিতা করলে তারা পালিয়ে অন্য শহরে চলে আসেন। মুহাম্মদ ১৭৮৬ সালে জেইনের সাথে বিবাহবন্ধনে আবদ্ধ হন। পরে উনিশ শতকের শুরুতে তারা ইংল্যান্ডের ব্রাইটন শহরে চলে আসেন।

## টীকা

## তথ্যসূত্র

## বহিঃসংযোগ

*
*"Sake Dean Mahomet, Europe's first Asian Shaikh", *দ্য নিউজ ইন্টারন্যাশনাল, পাকিস্তান* 
*"Making History – Sake Dean Mahomed – Regency 'Shampooing Surgeon'", *বিবিসি - সম্প্রচারের বাইরে* 
*''ব্রাইটনে কালো ইতিহাস'' 

বিষয়শ্রেণী:১৭৫৯-এ জন্ম
বিষয়শ্রেণী:১৮৫১-এ মৃত্যু
বিষয়শ্রেণী:১৯শ শতাব্দীর বাঙালি
বিষয়শ্রেণী:১৮শ শতাব্দীর বাঙালি
বিষয়শ্রেণী:বাঙালি ব্যক্তি
বিষয়শ্রেণী:বাঙালি লেখক
বিষয়শ্রেণী:বাঙালী উদ্যোক্তা
বিষয়শ্রেণী:মুসলিম ভ্রমনকারী
বিষয়শ্রেণী:মুসলিম ভ্রমনকাহিনী লেখক
বিষয়শ্রেণী:ভারতীয় ভ্রমণ লেখক
বিষয়শ্রেণী:ব্রিটিশ প্রাক্তন মুসলিম
বিষয়শ্রেণী:১৮শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:বাঙালি বংশোদ্ভূত ব্রিটিশ
বিষয়শ্রেণী:ভারতীয় প্রাক্তন মুসলিম
বিষয়শ্রেণী:ভারতীয় শল্যচিকিৎসক
বিষয়শ্রেণী:মুঘল সাম্রাজ্য
বিষয়শ্রেণী:আয়ারল্যান্ডে ভারতীয় অভিবাসী
বিষয়শ্রেণী:পাটনার লেখক
বাংলাদেশ বিমান বাহিনী একাডেমি

**বাংলাদেশ বিমান বাহিনী একাডেমি** একটি প্রশিক্ষণ ও সামরিক শিক্ষাপ্রতিষ্ঠান। ​​বাংলাদেশ বিমান বাহিনীর মধ্যে কর্মকর্তা হতে প্রস্তুতদের এই প্রতিষ্ঠানে প্রাথমিক প্রশিক্ষণ প্রদান করা হয়। বাংলাদেশ বিমান বাহিনী একাডেমি যশোরের মতিউর রহমান বিমান ঘাঁটিতে অবস্থিত।

## অফিসার নিয়োগ

উপযুক্ত প্রার্থীদের বিভিন্ন ধাপ পার করার মাধ্যমে নির্বাচন করা হয়। ধাপগুলো হলোঃ
#  প্রাথমিক লিখিত পরীক্ষা: IQ, ইংরেজি, পদার্থবিজ্ঞান এবং গণিতের উপর প্রাথমিক লিখিত পরীক্ষা । শুধু অ্যাডমিন শাখায় IQ, ইংরেজি, সাধারণ জ্ঞানের ওপর পরীক্ষা অনুষ্ঠিত হয়। পরীক্ষার ধরন নৈর্ব্যক্তিক। 
#  প্রাথমিক মৌখিক ও মেডিকেল পরীক্ষা ।
#  চারদিনের জন্য ISSB বোর্ড পরীক্ষা।
#  চূড়ান্ত মেডিকেল পরীক্ষা।
#   বিমান সদর দপ্তরে চূড়ান্ত মৌখিক পরীক্ষা।

## প্রশিক্ষণ ব্যবস্থা
নতুন নিয়োগ প্রাপ্ত ক্যাডেটদের তিন বছরের  প্রশিক্ষণের মধ্যে দিয়ে কমিশন লাভ করতে হয়।প্রাথমিকভাবে তারা বাংলাদেশ মিলিটারি একাডেমিতে যোগদান করে। সেখানে তারা তিন মাসের প্রশিক্ষণ লাভ করে। প্রাথমিক প্রশিক্ষণ লাভ করে তারা বাংলাদেশ বিমান বাহিনী একাডেমিতে ফিরে আসে। জেনারেল ডিউটি শাখা ১২০ ঘণ্টার বেসিক প্রশিক্ষণ লাভ করে। তিন বছর সফলতার সাথে প্রশিক্ষণের পর তারা বিভিন্ন শাখায় কমিশন লাভ করে। যেমন- জেনারেল ডিউটি (পাইলট), রক্ষণাবেক্ষণ, এয়ার ডিফেন্স উইপেন কন্টোলার (ADWC), লজিস্টিক, বিমান ট্রাফিক নিয়ন্ত্রণ। একজন ফ্লাইট ক্যাডেট  বাংলাদেশ ইউনিভার্সিটি অব প্রফেশনালস থেকে অ্যারোনটিক্সে বিএসসি ডিগ্রি লাভ করে।

## গ্যালারি

Image:Bangladesh air force graduation ceremony.jpg|বাংলাদেশ বিমান বাহিনীর গ্রাজুয়েশন
File:The certificate award ceremony.jpg|বাংলাদেশ বিমান বাহিনীর গ্রাজুয়েশন সনদ প্রদান
File:Cadets' Mess.jpg|ক্যাডেটদের মেস


## তথ্যসূত্র

## বহিঃসংযোগ
* বাংলাদেশ বিমান বাহিনী ওয়েবসাইট
* বাংলাদেশ বিমান বাহিনী একাডেমি ওয়েবসাইট

বিষয়শ্রেণী:বাংলাদেশের সামরিক শিক্ষাপ্রতিষ্ঠান
বিষয়শ্রেণী:যশোর জেলার শিক্ষাপ্রতিষ্ঠান
বিষয়শ্রেণী:বাংলাদেশ বিমান বাহিনী
বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
কাচীভূতকরণ

থাম্ব|গ্লাস ট্রানজিশন
**কাচীভূতকরণ** হল কোন পদার্থকে কাচে পরিণত করা।  কাচ অবস্থান্তরের মধ্য দিয়ে কোন তরল পদার্থকে খুব দ্রুত শীতলীকরণের ফলে কাচে পরিণত করা যায়। বেশ কিছু রাসায়নিক বিক্রিয়াও কাচের ক্ষেত্রে ঘটে থাকে। কাচীভূতকরণ অনিয়তাকার পদার্থ বা বিকৃত পদার্থের বৈশিষ্ট্য। এটি ঘটে যখন প্রাথমিক কণাসমূহের মধ্যকার আকর্ষণ বল একটি সর্বনিম্ন সীমা অতিক্রম করে। তাপীয় হ্রাস-বৃদ্ধি বন্ধনের বিভাজন ঘটায়। ফলে তাপমাত্রা যত বেশি হবে, সংযোগক্ষমতা তত বেশি থাকবে।

## আরো পড়ুন
* Steven Ashle, *Divide and Vitrify,* June 2002, Scientific American
* Stefan Lovgren, *Corpses Frozen for Future Rebirth by Arizona Company,* March 2005, National Geographic
* Vitrification: Putting the Heat on Waste

## তথ্যসূত্র

বিষয়শ্রেণী:কাচ
বিষয়শ্রেণী:দশান্তর
বিষয়শ্রেণী:হিম-জীববিজ্ঞান
বাথ স্টোন

thumb|বাথ শহরের অধিকাংশ স্থাপনা বাথ স্টোনে নির্মিত
**বাথ স্টোন** একধরনের চুনাপাথর যা ক্যালসিয়াম কার্বনেটের বহুসংখ্যক ক্ষুদ্রাংশ সহযোগে গঠিত হয়। ইংল্যান্ডের সমারসেটে বাথ স্টোন সর্বপ্রথম পাওয়া যায়। এটি ইংল্যান্ডের বিশ্ব ঐতিহ্যবাহী শহর বাথকে দিয়েছে এর স্বতন্ত্র রূপ। বাথ স্টোন একটি ফ্রিস্টোন, অর্থাৎ একে করাত দিয়ে যেকোনভাবে কাটা সম্ভব। বাথ স্টোন অন্যান্য পাথরের মত অনেকগুলো স্তরে বিন্যস্ত থাকেনা।

বাথ স্টোন যুক্তরাজ্যের দক্ষিণাঞ্চলে স্থাপনা যেমন- চার্চ, বাড়ি, রেলওয়ে স্টেশন ইত্যাদি নির্মাণে ব্যাপকভাবে ব্যবহৃত হয়। যেসব খনি থেকে বাথ স্টোন সর্বপ্রথম উত্তোলিত হয়েছিল তার বেশ কয়েকটি এখনো কার্যকর রয়েছে, অন্যান্যগুলি ভরাট হয়ে গেছে বা সেগুলো অন্য উদ্দেশ্যে ব্যবহৃত হচ্ছে।

বিষয়শ্রেণী:পাথর
বিষয়শ্রেণী:চুনাপাথর
পলাশী

**পলাশী** (পুরনো ইংরেজি নাম: *Plassey*) ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০&nbsp;কিলোমিটার উত্তরে ভাগীরথী নদীর তীরে অবস্থিত একটি Censos Town (সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা।

## যোগাযোগ
শিয়ালদহ - লালগোলা লাইনে পলাশী নদীয়া জেলার শেষ স্টেশন। কলকাতা হতে একাধিক লালগোলা প্যাসেঞ্জার, ভাগিরথী এক্সপ্রেস বা হাজারদুয়ারী এক্সপ্রেস/ধনধান্য এক্সপ্রেস পলাশীর ওপর দিয়ে যায়। ৩৪ নং জাতীয় সড়ক পলাশীর প্রধান রাস্তা। উত্তরবঙ্গ ও দক্ষিণবঙ্গের সংযোগকারী এই মূল সড়কপথ ধরেও পলাশী আসা যায়।
[থাম্ব|[পলাশী রেলওয়ে স্টেশন]]

## ইতিহাস
১৭৫৭ সালের ২৩শে জুন পলাশীর আমবাগানে মুর্শিদাবাদের নবাব সিরাজদ্দৌলার সঙ্গে রবার্ট ক্লাইভের নেতৃত্বাধীন ব্রিটিশ ইস্ট ইন্ডিয়া কোম্পানির যুদ্ধ হয়। এই যুদ্ধ পলাশীর যুদ্ধ নামে পরিচিত। এই যুদ্ধে জয়লাভ করে ইংরেজরা আস্তে আস্তে সারা ভারতে নিজেদের আধিপত্য বিস্তার করতে শুরু করে। পলাশীর যুদ্ধই পলাশী গ্রামকে ঐতিহাসিকভাবে গুরুত্বপূর্ণ করে তোলে। ইংরেজ রাজত্বে পলাশী বাংলা প্রদেশের (অধুনা পশ্চিমবঙ্গের) নদিয়া জেলার অন্তর্ভুক্ত হয়। যুদ্ধের স্মৃতিতে পলাশীতে একটি স্তম্ভ প্রোথিত করা হয় যা পলাশী মনুমেন্ট নামে পরিচিত।

১৯৯৮ সালে স্থানীয় চিনিকলের মালিক খৈতান গোষ্ঠী এই গ্রামের নাম পালটে "খৈতান নগর" রাখার চেষ্টা করে। কিন্তু স্থানীয় সংবাদপত্র ও বুদ্ধিজীবীরা এর প্রতিবাদ জানালে তারা সেই পরিকল্পনা ত্যাগ করতে বাধ্য হয়।

## ভূগোল
পলাশীর ভৌগোলিক অবস্থান । সমুদ্রপৃষ্ঠ থেকে এই অঞ্চলের উচ্চতা । ভাগীরথী নদীর অপর প্রান্তে মুর্শিদাবাদ জেলার বাজারসাউ গ্রামটি অবস্থিত। তার ১১ কি.মি. দূরে রয়েছে বড়চাঁদঘর ঠাকুর পাড়া গ্রাম।

## নামকরণ
পলাশী নামটি এসেছে লাল রঙের ফুল পলাশ থেকে।

## তথ্যসূত্র

## বহিঃসংযোগ
* Map of West Bengal - Government of West Bengal
* The battle of Palashi - Banglapedia
* The world's first multinational - The New Statesman 

বিষয়শ্রেণী:নদিয়া জেলার শহর ও নগর
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতের ঐতিহাসিক স্থান
বিষয়শ্রেণী:নদিয়া জেলার গ্রাম
ওয়ারিশ আলী মীর্জা

**সৈয়দ ওয়ারিশ আলি মির্জা খান বাহাদুর** (১৪ই নভেম্বর, ১৯০১ - ১৯৬৯) ছিলেন মুর্শিদাবাদের শেষ নবাব। তিনি তার পিতা নবাব সৈয়দ ওয়াসিফ আলি মির্জা খানের উত্তরসূরি ছিলেন। তিনি দশ বছর (১৯৫৯-৬৯) রাজত্ব করেন। ১৯৬৯ সালে মৃত্যুকালে তিনি তিন পুত্র রেখে যান। কিন্তু উত্তরসূরি সংক্রান্ত স্পষ্ট নির্দেশ না থাকায়, তার মৃত্যুর সঙ্গে সঙ্গেই মুর্শিদাবাদের নবাবের পদটি বিলুপ্ত হয়।

## আরও দেখো
* বাংলার শাসকদের তালিকা
* বাংলার ইতিহাস
* পশ্চিমবঙ্গের ইতিহাস
* ভারতের ইতিহাস

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:মুর্শিদাবাদের নবাব
বিষয়শ্রেণী:বাংলার ইতিহাস
বিষয়শ্রেণী:ভারতীয় শিয়া মুসলিম
বিষয়শ্রেণী:২০শ শতাব্দীর ভারতীয় রাজশাসক
শ্রীনাথজি

thumb|200px|নাথদ্বারের শ্রীনাথজি
**শ্রীনাথজি** হিন্দু দেবতা কৃষ্ণের একটি মানবীয় রূপ। এই রূপে কৃষ্ণ এক সাত বছরের বালক। শ্রীনাথজির প্রধান মন্দিরটি রাজস্থানের উদয়পুর শহর থেকে ৪৮ কিলোমিটার উত্তর-পূর্বে নাথদ্বারে অবস্থিত। শ্রীনাথজি বল্লভাচার্য প্রতিষ্ঠিত পুষ্টিমার্গ বা শুদ্ধাদ্বৈত সম্প্রদায়ের প্রধান আরাধ্য দেবতা। ভক্তিযোগী এবং রাজস্থান ও গুজরাত অঞ্চলের বৈষ্ণবরা শ্রীনাথজির পূজা করেন। বল্লভাচার্যের পুত্র বিট্টলনাথজি নাথদ্বারায় শ্রীনাথজির পূজা প্রচলন করেন। শ্রীনাথজির জনপ্রিয়তার জন্য নাথদ্বারা শহরটিই শ্রীনাথজি নামে পরিচিত। 
প্রথম দিকে, শিশু কৃষ্ণ দেবদমন নামে পরিচিত ছিলেন (এই নামটির মধ্যে গোবর্ধন গিরি উত্থাপনের মাধ্যমে কৃষ্ণ কর্তৃক ইন্দ্রের দর্পচূর্ণের আভাস মেলে)। বল্লভাচার্য তার নামকরণ করেন গোপাল। পরে বিট্টলনাথজি তার নাম রাখেন শ্রীনাথজি।

## পাদটীকা
* Ambala, Amit: Krishna as Shrinathji: Rajasthan Paintings from Nathdwara, Mapin, Ahmedabad (1987)
* Gaston, Anne-Marie: Krishna’s Musicians: Musicians and Music making in the Temples of Nathdvara, Rajasthan, Manohar, New Delhi (1997)
* Jindel, Rajendra: Culture of a sacred town : a sociological study of Nathdwara, Popular Prakashan, Bombay (1976).
* Jones, Constance & James D. Ryan: Encyclopedia of Hinduism http://books.google.co.in/books?id=hZET2sSUVsgC&pg=PA422&dq=Encyclopaedia+of+the+Hindu+world+shrinathji&hl=en&ei=iGv_TdeqO8fwrQfWsPXSDw&sa=X&oi=book_result&ct=result&resnum=4&ved=0CDwQ6AEwAw#v=onepage&q&f=false
* Lyons, Tryna: The artists of Nathadwara: The practice of painting in Rajasthan, Indiana University Press (2004)

## তথ্যসূত্র

## বহিঃসংযোগ
* Official website of Nathdwara Temple 
* *Krishna as Shrinathji: Rajasthani paintings from Nathdvara*, by Amit Ambalal. Publisher: Mapin, 1987.
* Official website of Shrinathji Temple, Nathdwara 
* ShriNathji 
* A500 old sect of Hindu religion founded by Shri Vallabhacharya
* Vaishnav Parivar : A informative portal about Pushtimarg, Vaishnavism
* DivineCrunch blog : Enjoy the Life with Love, Fun & Bhakti… 
* ShriNathji.com
* Shrinathji Image Gallery and Information (shrijibawa.com)
* www.vraj.org 

বিষয়শ্রেণী:হিন্দু দেবতা
বিষয়শ্রেণী:হিন্দু দেবদেবী
বিষয়শ্রেণী:কৃষ্ণের নাম ও উপাধি
বিষয়শ্রেণী:কৃষ্ণের রূপভেদ
কুসুম কুসুম প্রেম

**কুসুম কুসুম প্রেম** ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটির কাহিনীকার ও পরিচালক মুশফিকুর রহমান গুলজার । ছবিতে প্রধান তিনটি চরিত্রে অভিনয় করেছেন মৌসুমী, ফেরদৌস ও রিয়াজ। এছাড়াও কয়েকটি চরিতে অভিনয় করেছেন এটিএম শামসুজ্জামান, প্রবীর মিত্র, খালেদা আক্তার কল্পনা, অমল বোস ও নাসিমা খান।

## অভিনয়ে
* মৌসুমী - কুসুম 
* ফেরদৌস - হাশেম 
* রিয়াজ - বাদল 
* এটিএম শামসুজ্জামান - সানু মুন্সী
* প্রবীর মিত্র - কাশেম 
* খালেদা আক্তার কল্পনা - বাদলের মা
* অমল বোস - গুনিন 
* নাসিমা খান - হাশেমর চাচি
* জামিলুর রহমান শাখা

## সংগীত
**কুসুম কুসুম প্রেম ** ছবির সংগীত পরিচালনা করেন ইমন সাহা। সিনেমায় নেপথ্য সঙ্গীতশিল্পী হিসেবে ছিলেন কনক চাঁপা, এন্ড্রু কিশোর, মনির খান, পলাশ ও সেলিম চৌধুরী।

## তথ্যসূত্র

## বহিঃসংযোগ
*  - এ

বিষয়শ্রেণী:২০১১-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:মুশফিকুর রহমান গুলজার পরিচালিত চলচ্চিত্র
তড়িৎ পরিবাহী

[thumb|right| তড়িৎ পরিবাহী তারের মাধ্যমে দূর দূরান্তে [তড়িৎ বা বিদ্যুৎ সরবরাহ করা হয়]] 
পদার্থবিজ্ঞানের এবং তড়িৎ ও ইলেকট্রনিক প্রকৌশলের দৃষ্টিকোণ থেকে **তড়িৎ পরিবাহী** বা **বিদ্যুৎ পরিবাহী** বা **তড়িৎ পরিবাহক** হলো সেই বস্তু যার মধ্য দিয়ে খুব সহজেই অর্থাৎ খুব অল্প বাধায় বা রোধে তড়িৎ বা বিদ্যুৎ চলাচল করতে পারে। প্রধানত ধাতব পদার্থগুলো যেমন তামা বা রূপা ইত্যাদির তড়িৎ পরিবাহিতা খুব ভালো হয় কারণ এদের পরমাণুর গঠন অনুযায়ী সর্ব বহিঃস্থ খোলকে একটি করে ইলেকট্রন থাকে যা খুব সহজেই বা অল্প প্রণোদনাতেই ঐ পরিবাহীর পরমাণু থেকে পরমাণুতে চলাচল করতে পারে। যেহেতু তড়িৎ প্রবাহ হচ্ছে আসলে চার্জ যুক্ত আধানের প্রবাহ তাই এই সহজে চলাচলে সক্ষম ইলেকট্রন খুব সহজে পরিবাহীর মধ্য দিয়ে তড়িৎ প্রবাহে সহায়তা করে। ঋণাত্মক আধানযুক্ত ইলেকট্রনই শুধু নয়, স্ফটিক সজ্জার মধ্য দিয়ে ধনাত্মক আধানও পরমাণুর আকারে প্রবাহিত হতে পারে যেটা ইলেকট্রন হোল নামে পরিচিত। আবার তড়িৎ কোষের (battery) মধ্যে দিয়ে আয়নের আকারেও আধান প্রবাহিত হতে পারে। এই সকল ধরনের আধানের প্রবাহই তড়িৎ প্রবাহ, তাই যার মধ্য দিয়ে তড়িৎ প্রবাহিত হতে পারে তাকে তড়িৎ পরিবাহী বলা যায়। কিন্তু সাধারণভাবে তড়িৎ পরিবাহী বলতে ইলেকট্রন প্রবাহ করতে সক্ষম পদার্থকেই বোঝায়। দৈনন্দিন জীবনে বিদ্যুৎ পরিবহনকারী *তার*কে *বিদ্যুৎ পরিবাহী*র প্রতিশব্দ হিসেবেও দেখা হয়।

## প্রকারভেদ
তড়িৎ পরিবাহী পদার্থসমূহকে প্রধানত তিন ভাগে ভাগ করা যায়: সুপরিবাহী, অর্ধপরিবাহী, কুপরিবাহী।
* *সুপরিবাহী:* যে বস্তুর মধ্য দিয়ে বিদ্যুত সহজেই প্রবাহিত হতে পারে বা চলাচল করতে পারে, তাকে সুপরিবাহী বলে। যেমন: লোহা, তামা, রূপা, সোনা ইত্যাদি।
* *[[অর্ধপরিবাহী]]:* যে বস্তুর মধ্য দিয়ে নির্ধারিত মাত্রার বিদ্যুত প্রবাহিত হতে পারে তাকে অর্ধপরিবাহী বলে। যেমন: সিলিকন, জার্মেনিয়াম ইত্যাদি। তাপমাত্রা বৃদ্ধি করলে এদের পরিবাহিতা একটি নির্দিষ্ট সীমা পর্যন্ত দ্রুত হারে বৃদ্ধি পায়।
* *[[অন্তরক]]:* যে বস্তুর মধ্য দিয়ে বিদ্যুত প্রবাহিত হতে পারে না তাকে অন্তরক বা কুপরিবাহী বলে। যেমন: কাঠ, প্লাস্টিক, কাগজ ইত্যাদি।
এছাড়া অতিপরিবাহী একটি বিশেষ প্রকারের পরিবাহী যার রোধ শূণ্য।

## আরো দেখুন
* রোধ
* অন্তরক
* অতিপরিবাহী
* অর্ধপরিবাহী

## তথ্যসূত্র


বিষয়শ্রেণী:অসম্পূর্ণ
বিষয়শ্রেণী:তড়িৎ পরিবাহী
বিষয়শ্রেণী:বিদ্যুৎ
একজন সঙ্গে ছিল

***একজন সঙ্গে ছিল*** ২০০৭ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন শওকত জামিল। কথাসাহিত্যিক সৈয়দ শামসুল হকের উপন্যাস 'একজন সঙ্গে ছিল' অবলম্বনে একই শিরোনামে নির্মিত হয়েছে ছবিটি। ইমপ্রেস টেলিফিল্মের এই ছবিটি দেশের প্রথম বাংলা ছবি হিসেবে সিঙ্গাপুরের একটি প্রেক্ষাগৃহে মুক্তি পায়। ছবিতে প্রধান দুটি চরিত্রে অভিনয় করেছেন মৌসুমী ও রিয়াজ। এছাড়াও কয়েকটি চরিত্রে অভিনয় করেছেন আসিফ ইকবাল, কাজী হায়াৎ,সিরাজ হায়দার ও নাসিমা খান।

## শ্রেষ্ঠাংশে
* মৌসুমী - সুমনা
* রিয়াজ - মনছুর
* আসিফ ইকবাল -
* মৌনতা - দুর্দানা
* শাহ আলাম কিরণ - মুক্তিযোদ্ধা
* কাজী হায়াৎ - গায়ক
* সিরাজ হায়দার - ডাক্তার
* আন্না -
* নাসিমা খান -

## সংগীত
**একজন সঙ্গে ছিল ** ছবির সংগীত পরিচালনা করেন আহমেদ কিসলু।

## সম্মাননা
### বাচসাস চলচ্চিত্র ও সংস্কৃতি পুরস্কার
*একজন সঙ্গে ছিল* চলচ্চিত্রটি বাচসাস পুরস্কার ২০০৮-এর মোট তিনটি বিভাগে পুরস্কার লাভ করে।
* **বিজয়ী**: শ্রেষ্ঠ চলচ্চিত্র অভিনেত্রী - মৌসুমী (যৌথভাবে পপি'র সঙ্গে কি যাদু করিলা ছবির জন্য)
* **বিজয়ী**: শ্রেষ্ঠ সংলাপ - মুজতবা সউদ
* **বিজয়ী**: শ্রেষ্ঠ কাহিনীকার - সৈয়দ শামসুল হক

## তথ্যসূত্র

## বহিঃসংযোগ
*  - এ

বিষয়শ্রেণী:২০০৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
কে আমি

**কে আমি** এটি ২০০৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন ওয়াকিল আহমেদ। ছবিতে প্রধান চরিত্রে অভিনয় করেছেন রিয়াজ এবং তার বিপরীতে অভিনয় করেছেন পূর্ণিমা। এছাড়াও কয়েকটি চরিত্রে অভিনয় করেছেন ইলিয়াস কাঞ্চন, ড্যানি সিডাক, প্রবীর মিত্র ও আলীরাজ। একটি আইটেম গানে অতিথি চরিত্রে অভিনয় করেছেন ফেরদৌস।
## কাহিনী সংক্ষেপ
অপরূপ সৌন্দর্যের লীলাভূমি বাহাদুরপুর। উঁচু নিচু পাহাড়, সবুজ সমতল মাটি আর নীল আকাশ। গরুর খামার করার জন্য আদর্শ জায়গা। এখানেই বসবাস করে তিন বন্ধু জাকারিয়া (আলীরাজ) এবং হাবিব খান (সুভ্রত) গরুর খামারী। এ টি এম হায়দার পেশায় উকিল। জাকারিয়ার ছোট মেয়ে নীলিমা ও আর হাবিব খানের ছোট ছেলে হামিদের খুব ভাব। হাবিব খান বাহাদুরপুরে দ্বীপ কাকাতুয়া নামে এক বিশাল জায়গা সরকারের কাছে বরাদ্দ নেয়। ব্যাপারটা একদমই পছন্দ করেন না স্থানীয় প্রভাবশালী ব্যক্তি নাসির বাট (ড্যানি সিডাক)। নাসির বাট'র পূর্ব পুরুষেরা ছিলেন বাহাদুরপুর অঞ্চলের ডাকসাইটে জমিদার। যাদের হুঙ্কার আর অত্যাচারে পুরো জনপদ কাঁপত সর্বদাই ভীত শসস্ত্র। নাসির বাট হাবিব খানের ছোট ছেলে হামিদের সামনেই মিথ্যা গরু চোরের অববাদ দিয়ে হাবিব খানের সমস্ত সম্পদ নিজের নামে সাক্ষর করিয়ে নিয়ে তাকে হত্যা করে। হামিদকেও হত্যা করার হুকুম দেয় কিন্তু নাসির বাটের সহচর হেদায়েতের দয়ায় সে প্রাণে রক্ষা পায়। রাতের অন্ধকারে বাহাদুরপুর ছেড়ে ছোট হামিদ পালিয়ে যায় আমিরাবাদ শহরে। সেখানে রহিম রহমান নামে এক লোকের কাছে আশ্রয় পায়।

সময়ের পরিক্রমায় কেটে যায় বারটি বছর। তারপরও হাবিব খানের অকাল মৃত্যুর কথা ভুলতে পারেনা জাকারিয়া চৌধুরী। এবার নাসির বাটের চোখ পরে তার মেয়ে নীলিমা ও তার সম্পদের দিকে। রাজকন্যা ও রাজত্ব দুটোই একসাথে পেতে সে মরিয়া হয়ে উঠে। জাকারিয়া নিজের মেয়ে ও সম্পদ রক্ষার জন্য আরেক বন্ধু এ টি এম হায়দারের সঙ্গে যুক্তি করে সি এই ডি পুলিশ অফিসার শফিক আহমেদকে (ইলিয়াস কাঞ্চন) ম্যানেজারের দায়িত্ব দেয়। এবং এক সময় নিজে গুম হওয়ার নাটক সাজায়। এরই মধ্যে ছোট হামিদ বড় হয়ে বাহাদুরপুর ফিরে আসে আকাশ (রিয়াজ) নাম দারণ করে। কাজ নেয় নিলিমাদের গরুর ফার্ম হাউজে। নীলিমা (পূর্নিমা) এক সময় আবিষ্কার করে হামিদ (আকাশ) তার ছোট বেলার বন্ধু। সিআইডি পুলিশ অফিসার শফিক আহমেদ অত্যাচারী খুনি নাসির বাটের ভদ্রতার আড়ালে থাকা সয়তানের মুখোশ একদিন উন্মোচন করে। হামিদ (আকাশ) তার পিতৃ হত্যার প্রতিশোধ নেয়।

---মানুষের গড়া আইনকে নাসির বাট ফাঁকি দিতে পারলেও বিধির বিধান অনুযায়ী তার শাস্তি নির্ধারিত হয়।

## শ্রেষ্ঠাংশে
* রিয়াজ - আকাশ/হামিদ খান 
* পূর্ণিমা - নীলিমা 
* ইলিয়াস কাঞ্চন - শফিক আহমেদ 
*ড্যানি সিডাক - নাসির ভাট
*আলীরাজ - জাকারিয়া চৌধুরী
*সুব্রত - হাবিব খান
*প্রবীর মিত্র - হায়দার
*কাবিলা - গিয়াস
*টেলি সামাদ - হাশেম
*ইলিয়াস কোবরা - মোর্তজা
*শিবা শানু - নাসির ভাটের বন্ধু
* ফেরদৌস - বিশেষ অতিথি (গানে)

## সংগীত
**কে আমি ** ছবির সংগীত পরিচালনা করেন ইমন সাহা।

## তথ্যসূত্র

## বহিঃসংযোগ
*  - এ

বিষয়শ্রেণী:২০১১-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
ডাননো ওয়াই... না জানে কিঁউ

***ডাননো ওয়াই... না জানে কিঁউ*** (বাংলা ভাষায়: *জানি না কেন*) ২০১০ সালের ভারতীয় চলচ্চিত্র। ছবিটির পরিচালক সঞ্জয় শর্মা। তার ভাই কপিল শর্মা ছবির গল্পটি লিখেছেন এবং মুখ্য চরিত্রে অভিনয় করেছেন। ২০১০ সালের এপ্রিল মাসে ভারতের প্রথম মূলধারার সমকামী চলচ্চিত্র উৎসব ‘কাশীশ মুম্বই আন্তর্জাতিক সমকামী চলচ্চিত্র উৎসবে’ ছবিটির প্রিমিয়ার হয়। এই ছবিতে যুবরাজ পরাশর ও কপিল শর্মার চুম্বন দৃশ্য ভারতীয় চলচ্চিত্রের প্রথম সমকামী চুম্বন দৃশ্য।

উত্তর আমেরিকায় ছবিটির প্রিমিয়ার হয় নিউ ইয়র্কের আই ভিউ ফিল্ম ফেস্টিভ্যালে। সিডনি চলচ্চিত্র উৎসব ও লন্ডনের ভারতীয় চলচ্চিত্র উৎসবেও ছবিটি দেখানো হয়। ২০১০ সালের সেপ্টেম্বর মাসে জার্মানি, অস্ট্রিয়া, ইতালি ও সুইজারল্যান্ডের প্রেক্ষাগৃহে *ডাননো ওয়াই... না জানে কিঁউ* ছবিটি মুক্তি পায়।

## অভিনয়ে
thumb|মুখ্য দুই চরিত্রাভিনেতা যুবরাজ পরাশর ও কপিল শর্মা ছবির একটি বিশেষ প্রদর্শনী অনুষ্ঠানে
* জিনাত আমান
* কবির বেদি
* হ্যাজেল ক্রোনি
* হেলেন
* মহবানু মোদি-কোতয়াল
* যুবরাজ পরাশর
* মারাদোনা রেবেলো
* আশা সচদেব
* পরীক্ষত সাহনি
* ঋতুপর্ণা সেনগুপ্ত
* কপিল শর্মা
* অর্যন বৈদ
* বিক্রান্ত রাই

## গান
*ডাননো ওয়াই... না জানে কিঁউ* ছবির সঙ্গীত পরিচালক নিখিল কামাত। থিম গান *পল মেঁ রিস্তে বদল জাতে হ্যায়* গেয়েছেন লতা মঙ্গেশকর। *কুরবানি* (১৯৮০) ছবির "আপ জৈসা কোই" এবং *ইয়াদোঁ কি বারাত* ছবির "চুরা লিয়া হ্যায় তুমনে" গানদুটিও এই ছবিতে ব্যবহৃত হয়েছে; যার দৃশ্যায়নে অভিনয় করেছেন জিনাত আমান।

## বিতর্ক
*ডাননো ওয়াই... না জানে কিঁউ* ছবির অন্যতম প্রধান চরিত্রে অভিনয়কারী যুবরাজ পরাশরের বাবা-মা ছবিটি দেখে এতটাই লজ্জিত হয়ে পড়েন যে, আইনি পদক্ষেপ নিয়ে তারা যুবরাজকে ত্যাজ্যপুত্র করেন এবং বলে দেন যে "মরে গেলেও তার মুখ তাঁরা দেখতে চান না"। মহারাষ্ট্রের উপমুখ্যমন্ত্রী ছগন ভুজবল সমকামী পুরুষের চরিত্রে পরাশরের সংবেদনশীল অভিনয়ের উচ্চকিত প্রশংসা করলেও তারা তাদের সিদ্ধান্তে অটল থাকেন।
  
শুধু তাই নয়, পরাশর ও কপিল শর্মার প্রণয়দৃশ্যটিও সেন্সরশিপের মুখে পড়ে। শর্মা বলেন: “যদি দুজন পুরুষ চুম্বন করে প্রেম নিবেদন করে, তাহলে সেন্সর সেটিকে কলঙ্কিত করে দেখতে চাইবে কেন? আমার ছবিতে এই দৃশ্যই খুবই নান্দনিক। দুজন পুরুষ প্রেম নিবেদন করলেই বা কী? প্রেম প্রেমই, তা সে যে লিঙ্গেরই হোক না কেন।”

## তথ্যসূত্র

## বহিঃসংযোগ
* 
* Bollywood director confident gay kiss will pass censors - BBC

বিষয়শ্রেণী:হিন্দি ভাষার চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:এলজিবিটিকিউ সম্পর্কিত প্রণয়ধর্মী চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় বন্ধু সম্পর্কিত চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
তড়িৎ পরিবাহিতা

**তড়িৎ পরিবাহিতা** বা **বিদ্যুৎ পরিবাহিতা**, () তড়িৎ মাধ্যমের একটি ধর্ম যা এর মধ্য দিয়ে তড়িৎ প্রবাহিত করতে সহায়তা করে। মূলতঃ কোন তড়িৎ পরিবাহকের তড়িৎ পরিবাহিতা হচ্ছে এর রোধের বিপরীত রাশি। কোনো বিদ্যুৎ পরিবাহী পদার্থের, যেমন বৈদ্যুতিক তারের মধ্যে দিয়ে তড়িৎ আধান বা চার্জ সাধারণত পরিবাহিত হয় চলমান ইলেক্ট্রনের পরিবহনে। ইলেক্ট্রোলাইটে আয়নের পরিবহনেও বিদ্যুৎ পরিবাহিত হতে পারে, কিংবা প্লাজমায় আয়ন ও ইলেকট্রন উভয়ের দ্বারাই পরিবাহিত হতে পারে। যদি কোন পরিবাহকের রোধ R হয় তবে ঐ পরিবাহকের পরিবাহিতা G হবে

:G = \frac {1} {R} 

তড়িৎ পরিবাহিতার একক সিমেন্স (Siemens).

## প্রকারভেদ
রোধের মতই পরিবাহিতা কোন পরিবাহকের উপাদান এবং তাপমাত্রার উপর নির্ভরশীল। সাধারনত ধাতব পদার্থের পরিবাহিতা ভালো হয়। কিন্তু ধাতুভেদে পরিবাহিতা ভিন্ন হয়। যেমন ঘরের তাপমাত্রায় রূপার পরিবাহিতা সবচেয়ে বেশি। এর পরেই আসে তামা এবং সোনা। এদেরকে *সুপরিবাহী* পদার্থ বলা হয়। যদিও রূপার তড়িৎ পরিবাহিতা তামার থেকে বেশি কিন্তু তামা সহজলভ্য এবং মূল্য সাশ্রয়ী বলে তড়িৎ সঞ্চালনের কাজে তামা সবচেয়ে বেশি ব্যবহৃত হয়। আবার সিলিকন, জার্মেনিয়াম ইত্যাদি পদার্থের পরিবাহিতা সাধারণ তাপমাত্রায় খুবই কম। এদেরকে অর্ধপরিবাহী বলা হয়।

## তথ্যসূত্র

## বহিঃসংযোগ
* Allaboutcircuits.com, বিদ্যুত এবং বৈদ্যুতিক ব্যবস্থার উপর একটি উত্তম ওয়েবসাইট

বিষয়শ্রেণী:তড়িৎ প্রকৌশল
বিষয়শ্রেণী:ভৌত রাশি
বিষয়শ্রেণী:বিদ্যুৎ
ইন্টারনেট ব্যবহারকারীর সংখ্যা অনুযায়ী দেশের তালিকা

থাম্ব|400px|দেশ অনুসারে ইন্টারনেটে অণুপ্রবেশের বিশ্ব মানচিত্র (জনসংখ্যার%)
এই তালিকাটি ২০১০ সালের **ইন্টারনেট ব্যবহারকারীর সংখ্যা অনুযায়ী দেশের তালিকা**, যা লোকসংখ্যার ভিত্তিতে তৈরীকৃত আন্তর্জাতিক টেলিযোগাযোগ ইউনিয়ন দ্বারা সংকলিত হয়েছে। যেসব মানুষ গত ১২ মাসে যেকোন ডিভাইস (মোবাইলফোন সহ) থেকে ইন্টারনেট ব্যবহার করেছেন তাঁদের গণনায় অন্তর্ভুক্ত করা হয়েছে। আনুমানিক হিসাব গৃহজরিপ এবং ইন্টারনেট সাবস্ক্রিপশন ডাটা থেকে নেওয়া হয়েছে।

## তালিকা

## আরও দেখুন
* ব্রডব্যান্ড ইন্টারনেট ব্যবহারকারীর সংখ্যা অনুসারে দেশেসমূহের তালিকা
* সামাজিক নেটওয়ার্কিং ওয়েবসাইটের তালিকা

## তথ্যসূত্র

ইন্টারনেট ব্যবহারকারী
বিষয়শ্রেণী:ইন্টারনেট সম্পর্কিত তালিকা
বিষয়শ্রেণী:আন্তর্জাতিক টেলিযোগাযোগ
মেঘলা আকাশ

**মেঘলা আকাশ** এটি ২০০১-এর একটি বাংলাদেশী বাংলা ভাষার চলচ্চিত্র। ছবিটি পরিচালনা ও প্রযোজনা করেছেন বাংলাদেশী বিখ্যাত নারী চলচিত্রকার নারগিস আক্তার। ইমপ্রেস টেলিফিল্ম-এর ব্যানারে নির্মিত এই ছবির মূল কাহিনী এইচআইভি/এইডস প্রতিরোধ ও নিয়ন্ত্রণ ইস্যু নিয়ে।  ছবিতে নাম ভূমিকায় অভিনয় করেছেন মৌসুমী এবং আরও অভিনয় করেছেন আইয়ুব খান, শাকিল খান, পূর্ণিমা, অমিত হাসান, রাজীব, শহিদুল আলম সাচ্চু, ফেরদৌসী মজুমদার, পীযূষ বন্দ্যোপাধ্যায় । একটি বিশেষ চরিত্রে অভিনয় করেন ভারতের বিখ্যাত অভিনেত্রী শাবানা আজমি।

নারগিস আক্তারের এই ছবিটি চলচ্চিত্র-সমালোচক ও দর্শকদের কাছে দারুণ প্রশংসা অর্জন করে। এরই স্বীকৃতি স্বরূপ পরিচালক জাতীয় চলচ্চিত্র পুরস্কার এর শ্রেষ্ঠ পরিচালক, সহ মোট ছয়টি বিভাগে পুরস্কার লাভ করেছিল।

## শ্রেষ্ঠাংশে

## কলাকুশলী

## প্রযুক্তিক খুঁটিনাটি

## সম্মাননা

### জাতীয় চলচ্চিত্র পুরস্কার
*মেঘলা আকাশ* ২০০১ সালের জাতীয় পুরস্কারে শ্রেষ্ঠ পরিচালক ও শ্রেষ্ঠ অভিনেত্রীর পুরস্কার সহ মোট ছয়টি বিভাগে পুরস্কার লাভ করে 

* **বিজয়ী** শ্রেষ্ঠ চিত্রনাট্যকার: নারগিস আক্তার - ২০০১
* **বিজয়ী** শ্রেষ্ঠ অভিনেত্রী: মৌসুমী - ২০০১

## সঙ্গীত
*মেঘলা আকাশ* ছবির সঙ্গীত পরিচলনা করেন বাংলাদেশের প্রখ্যাত সঙ্গীত পরিচালক আলাউদ্দিন আলী। গানের কথা লিখেছেন মোহাম্মদ রফিকুজ্জামান। ছবিটির গানগুলোতে কণ্ঠ দিয়েছেন ভারত ও বাংলাদেশের কয়েকজন। এদের মধ্যে কয়েছেন মিতালী মুখার্জী, প্রতীক দে, খালিদ হাসান মিলু ও রাগিব চৌধুরী।

## আরও দেখুন
* নারগিস আক্তার
* মেঘের কোলে রোদ
* চার সতিনের ঘর
* পৌষ মাসের পিরিত
* অবুঝ বৌ
## তথ্যসূত্র

## বহিঃসংযোগ

বিষয়শ্রেণী:২০০২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:এইচআইভি-এইডস বিষয়ক চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০২-এর পরিচালনায় অভিষেক চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:নারগিস আক্তার পরিচালিত চলচ্চিত্র
অ্যালান শেপার্ড

**অ্যালান শেপার্ড** () (জন্ম: ১৮ নভেম্বর, ১৯২৩ - মৃত্যু: ২১ জুলাই, ১৯৯৮) একজন মার্কিন নৌ বৈমানিক ও নাসার নভোচারী। তিনি ১৯৬১ সালে ২য় মানব হিসেবে ও প্রথম মার্কিনী হিসেবে মহাশূণ্যে ভ্রমণ করেন। তিনি ১৯৭১ সালে *[[অ্যাপোলো ১৪]]* মিশনের কমান্ডার হিসেবে ৫ম মানুষ হিসেবে চাঁদের বুকে পা রাখেন।

## মার্কারী : ফ্রিডম৭ পাইলট
থাম্ব|200px|ডান|উড্ডয়নের পূর্বমুহূর্তে ''ফ্রিডম ৭''এ শেপার্ড
১৯৬১ সালে শেপার্ড প্রথম মার্কিন হিসেবে ১২ই এপ্রিল মহাশূন্যে যাত্রা করেন।

## অ্যাপোলো ১৪ কমান্ডার
200px|ডান|থাম্ব| চাঁদে পঞ্চম পা রাখা মানুষ অ্যালান শেপার্ড
১৯৭১ সালে শেপার্ড অ্যাপোলো ১৪ মিশনের কমান্ডার হিসেবে দুই জন নভোচারি নিয়ে চাঁদের উদ্দেশ্যে ৩১শে জানুয়ারি যাত্রা শুরু করেন। ৫ই ফেব্রুয়ারি শেপার্ড ৫ম মানুষ হিসেবে চাঁদের বুকে পা রাখেন। তার তখনকার অনুভূতি ছিল, ‌'মাইলের পর মাইল এবং তার পরে আরও মাইলের দূরত্ব।' তিনি চাঁদে প্রথম গল্ফ খেলেন।

## গ্যালারি

## আরো দেখুন
* অ্যাপোলো ১৪

## তথ্যসূত্র

## বহিঃসংযোগ

* Obituary, ''NY Times'', July 23, 1998 "Alan B. Shepard Jr. Is Dead at 74; First American to Travel in Space"
* Alan Shepard  – *Daily Telegraph* obituary
* 
* Alan Shepard: 1st American in Space – slideshow by *[[Life magazine|Life]]* magazine

বিষয়শ্রেণী:১৯২৩-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:মার্কিন নভোচারী
বিষয়শ্রেণী:মার্কিন বৈমানিক
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:লিউকিমিয়ায় মৃত্যু
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:চাঁদে হাঁটা ব্যক্তি
অ্যাপোলো (দ্ব্যর্থতা নিরসন)

**অ্যাপোলো** দ্বারা আরও বোঝানো হতে পারেঃ

* অ্যাপোলো: গ্রিক ও রোমক পুরাণের দেবতা।
* অ্যাপোলো কর্মসূচি: মার্কিন যুক্তরাষ্ট্রের মহাকাশ সংস্থা নাসা-র চাঁদে প্রেরিত মহাকাশ অভিযানসমূহ।
পোর্টাল হাইপারটেনশন

**পোর্টাল হাইপারটেনশন** () হল পোর্টাল শিরা এবং এর শাখানালী মধ্যে *উচ্চরক্তচাপ* । একে প্রায়ই সংজ্ঞায়িত করা হয় যে, এটি ১০ mmHg অথবা এর অধিক পোর্টাল চাপ মাত্রা (পোর্টাল শিরা এবং হেপাটিক শিরা মধ্যে চাপ পার্থক্য)।

## সংজ্ঞা
পোর্টাল শিরার উপর রক্তচাপ অত্যধিক বেশি হলে তাকে পোর্টাল হাইপারটেনশন বা পোর্টাল উচ্চরক্তচাপ বলে।

সাধারনত পোর্টাল প্রেসার ২-৫ mmHg হয়ে থাকে। পোর্টাল প্রেসার ১২ mmHg এর বেশি হলে পোর্টাল হাইপারটেনশনের ব্যাহিক লক্ষণ গুলির প্রকাশ শুরু হয়। অনেক ক্ষেত্রে পোর্টাল প্রেসার mmHg এর পরির্বতে cm of saline এ ও পরিমাপ করা হয়। সে ক্ষেত্রে ৩০&nbsp;cm saline এর বেশি হলে পোর্টাল হাইপারটেনশন এর ব্যাহিক লক্ষন গুলির প্রকাশ শুরু হয়।

## শ্রেনীবিন্যাস
* **প্রিসাইনোসয়ডাল **
* এক্সট্রা-হেপাটিক
* ইন্ট্রা-হেপাটিক
* **হেপাটিক**

## কারণ

পোর্টাল হাইপারটেনশনের কারণগুলিকে ৩ ভাগে ভাগ করা হয়। যকৃতে পৌঁছানোর পূর্বে (প্রিহেপ্যাটিক) , যকৃতে (ইন্ট্রাহেপটিক) এবং হৃৎপিন্ডে (হেপাটিক পরবর্তী)

**প্রিহেপ্যাটিক কারণ**

* পোর্টাল শিরা থ্রম্বোসিস
* স্প্লেনিক শিরা থ্রম্বোসিস
* আর্টেরিওভেনাস ফিস্টুলা (বর্ধিত পোর্টাল রক্ত ​​প্রবাহ)
* স্প্লেনোমেগালি এবং/অথবা হাইপারস্প্লেনিজম (বর্ধিত পোর্টাল রক্ত ​​প্রবাহ)

**ইন্ট্রাহেপটিক কারণ**

* যেকোনো কারণে সিরোসিস
** অ্যালকোহল ব্যবহারের ব্যাধি
** দীর্ঘস্থায়ী ভাইরাল হেপাটাইটিস
** বিলিয়ারি অ্যাট্রেসিয়া
** প্রাথমিক বিলিয়ারি সিরোসিস
* প্রাথমিক স্ক্লেরোজিং কোলাঞ্জাইটিস
* ক্রনিক প্যানক্রিয়াটাইটিস
* বংশগত হেমোরেজিক টেলাঞ্জিয়েক্টাসিয়া
* স্কিস্টোসোমিয়াসিস
* জন্মগত হেপাটিক ফাইব্রোসিস
* নোডুলার রিজেনারেটিভ হাইপারপ্লাসিয়া
* ডিসের স্থানের ফাইব্রোসিস
* গ্রানুলোম্যাটাস বা অনুপ্রবেশকারী যকৃতের রোগ ( গাউচার ডিজিজ , মিউকোপলিসাকারিডোসিস, সারকোইডোসিস , লিম্ফোপ্রোলাইফেরেটিভ ম্যালিগন্যান্সি, অ্যামাইলয়েডোসিস , ইত্যাদি)
* বিষাক্ততা (আর্সেনিক, তামা, ভিনাইল ক্লোরাইড মনোমার, খনিজ তেল, ভিটামিন এ , অ্যাজাথিওপ্রাইন, ড্যাকারবাজিন, মেথোট্রেক্সেট , অ্যামিওডেরোন ইত্যাদি থেকে)
* যকৃতের বিষাক্ত প্রদাহ
* ফ্যাটি লিভার রোগ
* ভেনো-অক্লুসিভ রোগ

**হেপাটিক পরবর্তী কারণ**

* নিম্ন মহাশিরা বাধা
* ডান দিকের হার্ট ফেইলিউর , যেমন কনস্ট্রাকটিভ পেরিকার্ডাইটিস থেকে
* বুড-চিয়ারি সিন্ড্রোম হেপাটিক ভেইন থ্রম্বোসিস নামেও পরিচিত

## উপসর্গ

## চিকিৎসা
## বিভিন্ন জটিলতা
## তথ্যসূত্র

## বহিঃসংযোগ
* VIDEO - Portal Hypertension: Shunt Surgery in the Era of Transplant and TIPS, Alysandra Lal, MD, speaks at the University of Wisconsin School of Medicine and Public Health (2007)
* Overview at Cleveland Clinic
* Children's Liver Disease Foundation

বিষয়শ্রেণী:যকৃৎবিজ্ঞান
বিষয়শ্রেণী:উচ্চ রক্তচাপ
বিষয়শ্রেণী:আনুষঙ্গিক পরিপাকগ্রন্থির ব্যাধি
সিরোসিস

**সিরোসিস** (ইংরেজি ভাষায় Cirrhosis- () বা **লিভার সিরোসিস** মানুষের যকৃতের দীর্ঘস্থায়ী রোগের ফল যা দীর্ঘস্থায়ী ক্ষত থেকে সৃষ্টি হতে পারে এবং মারাত্মক পর্যায়ের সিরোসিসে যকৃৎ এর কার্যক্ষমতা নষ্ট হয়ে মানুষের মৃত্যু ডেকে আনতে পারে। সিরোসিসের বৈশিষ্ট্য হচ্ছে এতে যকৃতের সুস্থ-সবল কলা (tissue) ক্ষয়যুক্ত কলা বা নডিউল (nodule) দ্বারা প্রতিস্থাপিত হয়ে যায় ফলে যকৃত আর কাজ করতে পারে না। সিরোসিসের প্রধান কারণগুলোর মধ্যে যকৃতের দীর্ঘস্থায়ী রোগ এবং যকৃতে সংক্রমণ ছাড়াও দীর্ঘদিন যাবৎ অতিরিক্ত মদ্যপান, হেপাটাইটিস বি, হেপাটাইটিস সি, ফ্যাটি লিভার রোগ ইত্যাদি। তবে সিরোসিসের প্রধান কারণ দেশ অনুযায়ী ভিন্ন হয়। যেমন ইউরোপ এবং আমেরিকায় সিরোসিস হয় প্রধানত মদ্যপানের ফলে আর হেপাটাইটিস সি ভাইরাসের আক্রমেন। পক্ষান্তরে বাংলাদেশে প্রধানত হেপাটাইটিস বি ভাইরাসের আক্রমণ আর ফ্যাটি লিভার লিভার সিরোসিসের পেছনে দায়ী (প্রায় আড়াই হাজার রোগীর উপরে জরীপ চালিয়ে দেখা গেছে )। এছাড়াও অজানা কারণে লিভার সিরোসিস হতে পারে।

## এপিডেমিওলজী

সিরোসিস এবং যকৃতের দীর্ঘস্থায়ী রোগ প্রতিবছর প্রায় ২৭,০০০ মানুষের মৃত্যু ঘটিয়ে ২০১১ সালে মার্কিন যুক্তরাষ্ট্রে মৃত্যুর কারণ হিসেবে পুরুষদের ক্ষেত্রে ১০তম এবং মহিলাদের ক্ষেত্রে ১২তম ছিল ।

## তথ্যসূত্র

## বহিঃসংযোগ
* Cirrhosis of the Liver at the National Digestive Diseases Information Clearinghouse (NDDIC). NIH Publication No. 04-1134, December 2003.

বিষয়শ্রেণী:যকৃতের রোগ
বিষয়শ্রেণী:চিকিৎসাবিজ্ঞান
বিষয়শ্রেণী:অসম্পূর্ণ
ইউরোপের সার্বভৌম রাষ্ট্র এবং নির্ভরশীল অঞ্চলের তালিকা

ডান|200px|alt=পৃথিবীর মানচিত্রে ইউরোপের অবস্থান
ইউরোপ মহাদেশে আন্তর্জাতিকভাবে স্বীকৃত ৫০টি স্বাধীন রাষ্ট্র রয়েছে। এছাড়াও ৬টি রাষ্ট্রের সীমিত বা অস্বীকৃতি রয়েছে। ৮টি জায়াগার বিশেষ রাজনৈতিক মর্যাদা রয়েছে।অনেক ইউরোপীয় দেশ রুশীকরণ এর সম্মুখীন হয়েছে, বিশেষ করে বৃহৎ পূর্ব ইউরোপীয় দেশগুলি যেগুলি অতীতে রাশিয়ান সাম্রাজ্য এবং সোভিয়েত ইউনিয়ন দ্বারা বিজিত হয়েছিল, যা আইনি ব্যবস্থা, রাশিয়ান ভাষার প্রসার এবং মানসিকতার উপর প্রভাব ফেলেছে  ।

## সার্বভৌম রাষ্ট্রসমূহ
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখণ্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অনুযায়ী, একটি রাষ্ট্রের স্থায়ী জনসমষ্টি, নির্ধারিত ভূখণ্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।

### স্বীকৃত সার্বভৌম রাষ্ট্রসমূহ
ইউরোপীয় ৫০টি দেশের মধ্যে ২৭টি দেশ ইউরোপীয় ইউনিয়নের সদস্য, ভ্যাটিকান সিটি ছাড়া ৪৯টি দেশ জাতিসংঘের সদস্য। শুধুমাত্র বেলারুশ, কাজাখস্তান ও ভ্যাটিকান সিটি কাউন্সিল অব ইউরোপের সদস্য।

### সাবস্টান্টিয়াল, কিন্তু সীমিত, স্বীকৃতিপ্রাপ্ত রাষ্ট্রসমূহ
ইউরোপীয় অঞ্চলের কতিপয় রাষ্ট্রের আংশিক স্বীকৃতি প্রাপ্ত দেশের মর্যাদা পেয়ে থাকে। এরা জাতিসংঘ, ইউোরাপীয় ইউনিয়নের সদস্য দেশ নয়।

### সামান্য বা কোনো আন্তর্জাতিক স্বীকৃতিহীন রাষ্ট্রসমূহ

## নির্ভরশীল অঞ্চলসমূহ
ইউরোপীয় অঞ্চলের ৬টি এলাকা নির্ভরশীল প্রকৃতির।

## বিশেষ স্বায়ত্ত্বশাসিত অঞ্চলসমূহ

## আরো দেখুন

* ইউরোপীয়ান দেশের তালিকা

## তথ্যসূত্র



বিষয়শ্রেণী:ইউরোপ সম্পর্কিত তালিকা

বিষয়শ্রেণী:ইউরোপের ভূগোল
ইউরোপ
মালঞ্চ (উপন্যাস)

থাম্ব|মালঞ্চ - রবীন্দ্রনাথ ঠাকুর
**মালঞ্চ** রবীন্দ্রনাথ ঠাকুরের উপন্যাস। ‘বিচিত্রা’ মাসিক পত্রে ১৩৪০ বঙ্গাব্দের আশ্বিন থেকে অগ্রহায়ণ সংখ্যায় ধারাবাহিকভাবে প্রথম প্রকাশ। গ্রন্থাকারে প্রকাশ ১৯৩৪ খ্রিষ্টাব্দে (১৩৪০ বঙ্গাব্দের চৈত্র মাসে)। শেষ জীবনে রবীন্দ্রনাথ ঠাকুর দুটি পরকীয়া-বিষয়ক উপন্যাস রচনা করেছিলেন। তার প্রথম উপন্যাসটি ছিল দুই বোন (১৯৩৩)। এটি মিলনান্তক। দ্বিতীয় উপন্যাসটি হল মালঞ্চ। এটি বিয়োগান্তক উপন্যাস। ১৯৭৯ সালে পরিচালক পূর্ণেন্দু পত্রী মালঞ্চ চলচ্চিত্রায়িত করেন।

## সারাংশ
নীরজার স্বামী আদিত্যের ছিল ফুলের ব্যবসা। আর সেই থেকে ফুলের প্রতি অনুরাগ জন্মায় নীরজার। দশ বছর সুখে দাম্পত্যজীবন অতিবাহিত করার পর নীরজা সন্তানসম্ভবা হয়। কিন্তু প্রসবকালে নীরজার সন্তানের মৃত্যু হয়। এরপর নীরজা আরও অসুস্থ হয়ে পড়ে। বাগানের কাজে নীরজা আর আদিত্যকে সাহায্য করতে পারে না। তাই আদিত্যের দূরসম্পর্কের বোন সরলা আসে বাগানের কাজে তাকে সাহায্য করতে। এদিকে বাগান পরিচর্যা ও ব্যবসার কাজে অমনোযোগী হয়ে পড়ে আদিত্য। সরলা ও আদিত্য পরস্পর পরস্পরের প্রতি আকৃষ্ট হয়ে পড়ে। নীরজার প্রতি আদিত্যের অবহেলা স্পষ্ট হয়ে পড়ে। আদিত্য নিজে না এসে তার খুড়তুতো ভাই রমেনকে পাঠাতে থাকে নীরজার সেবাযত্নের জন্য। ব্যাপারটা বুঝতে পেরে নীরজা সরলার সঙ্গে রমেনের বিয়ে দেওয়ার ব্যর্থ চেষ্টা করে। তারপর একদিন আদিত্যের অবহেলা সইতে না পেরে নীরজা সরাসরি আদিত্যের বিরুদ্ধে পরকীয়ার অভিযোগ আনে। এতে বাড়ি থেকে বিদায় নেয় আদিত্য। এদিকে আদিত্যের প্রতি তার আকর্ষণের কথা বুঝতে পেরে বিবেকের দংশনে আদিত্যের কাছ থেকে সরে যাওয়ার কথা ভাবে সরলা। পরে আদিত্য নিঃসহায় সরলার প্রতি তার কর্তব্যের কথা স্মরণ করিয়ে নীরজাকে চিঠি লেখে। সেই চিঠির ছত্রে ছত্রে ধরা পড়েছিল সরলার প্রতি আদিত্যের অনুরাগ। তীব্র মানসিক আঘাতে দীর্ণ নীরজা আশ্রয় নেয় ঠাকুরঘরে। তারপর একদিন আদিত্যের ফিরে আসার খবর পেয়ে নীরজাও ঠাকুরঘর থেকে বেরিয়ে রমেনের মাধ্যমে সরলাকে ডেকে পাঠায়। সরলাকে নিজের গয়না পরিয়ে দেয়। কিন্তু বিবেকের দংশনে সরলা একটি চুরির অভিযোগ মাথায় নিয়ে কারাবরণ করে। আদিত্য আবার ফিরে আসে নীরজার জীবনে। কিছুদিন পরে খালাস পেয়ে ফিরে আসে সরলাও। সরলাকে দেখে রাগে ফেটে পড়ে নীরজা। সহ্য করতে না পেরে তক্ষুনি মৃত্যু হয় তার।
## পাদটীকা

বিষয়শ্রেণী:রবীন্দ্রনাথ ঠাকুরের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয় উপন্যাস
২০০৮ গ্রীষ্মকালীন অলিম্পিকে সাঁতার – পুরুষদের ৪ x ২০০ মিটার ফ্রিস্টাইল রিলে

২০০৮ অলিম্পিক গেমসে **পুরুষদের ৪×২০০মিটার ফ্রিস্টাইল রিলে** বিভাগের প্রতিযোগিতা আগস্টের ১২ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় একটি দলের চারজন সাঁতারুর প্রত্যেক সাঁতারুকে পুলটি চারবার পার করতে হয়।

মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।

ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতে আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।

 যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## যোগ্যতাপর্বের সারাংশ

## হিট

## ফাইনাল

## তথ্যসূত্র

পুরুষদের ফ্রিস্টাইল রিলে ৪ x ২০০মিটার
মালাধর বসু

**মালাধর বসু**  বা **গুণরাজ খাঁ** হলেন একজন মধ্যযুগীয় বাঙালি কবি। তিনি ছিলেন পঞ্চদশ শতাব্দীর একজন কবি। তিনি প্রথম বাংলা ভাষায় *[[ভাগবত পুরাণ]]* বা *ভাগবত* অনুবাদ করেন। তার অনূদিত কাব্যটির নাম *[[শ্রীকৃষ্ণবিজয়]]*, যা তিনি ১৪৭৩ সাল থেকে ১৪৮০ সালের মধ্যে রচনা করেন। মালাধর বসুই ভাগবতের প্রথম অনুবাদক। তার আগে বাংলা ব্যতীত অন্য কোনো ভাষায় ভাগবত অনূদিত হয়নি।

 

## জীবনী
কেদারনাথ ভক্তিবিনোদ প্রথম কবির জন্মস্থান কুলীনগ্রামে গিয়ে কবির জীবন সম্পর্কে কিছু কিছু তথ্য সংগ্রহ করে আনেন। এছাড়া *শ্রীকৃষ্ণবিজয়* গ্রন্থের আরম্ভে ও শেষে কবি তার আত্মপরিচয় দিতে গিয়ে কিছু কথা লিখেছেন। এই সব সূত্র থেকে মালাধর বসুর জীবন সম্পর্কে কিছু বিচ্ছিন্ন ও বিক্ষিপ্ত তথ্যের সন্ধান পাওয়া যায়।

মালাধর বসু অধুনা ভারতের পশ্চিমবঙ্গ রাজ্যের পূর্ব বর্ধমান জেলার জামালপুর ব্লকের অধীন কুলীনগ্রামে এক অভিজাত বাঙালি হিন্দু কায়স্থ পরিবারে জন্মগ্রহণ করেন। তার বাবার নাম ছিল ভগীরথ বসু, মায়ের নাম ছিল ইন্দুমতী দেবী। কুলীনগ্রাম বৈষ্ণব সম্প্রদায়ের একটি গুরুত্বপূর্ণ সাংস্কৃতিক কেন্দ্র। এই গ্রামে মালাধর বসুর বংশধরেরা আজও বাস করেন। মালাধর ছিলেন পণ্ডিত ব্যক্তি। তিনি বৈষ্ণব সাহিত্য ও পুরাণ নিয়ে যথেষ্ট পড়াশোনা করেছিলেন।

মালাধর বসু গৌড়ের কোনো এক সুলতানের উচ্চপদস্থ কর্মচারী ছিলেন। ঐতিহাসিকদের অনুমান, এই সুলতান সম্ভবত রুকনুদ্দিন বরবক শাহ। ১৪৭৩ সালে তিনি ভাগবত পুরাণের বিষয়বস্তু অবলম্বনে *শ্রীকৃষ্ণবিজয়* কাব্য রচনা শুরু করেন। কাব্য রচনার শেষ হয় ১৪৮০ সালে। এই কাব্যের অপর নাম ছিল *গোবিন্দমঙ্গল*। শ্রীকৃষ্ণবিজয় রচনা করে তিনি গৌড়ের সুলতানের কাছ থেকে গুণরাজ খাঁ উপাধি পান। মালাধর বসুর অনেকগুলি ছেলে ছিল। তার দ্বিতীয় পুত্রের নাম ছিল সত্যরাজ খাঁ। সত্যরাজের পুত্র রামানন্দ ছিলেন চৈতন্য মহাপ্রভুর অন্যতম পার্ষদ। অন্যমতে, রামানন্দ ও সত্যরাজ খাঁ একই ব্যক্তি।

## তথ্যসূত্র

## বহিঃসংযোগ

বিষয়শ্রেণী:বাঙালি কবি
বিষয়শ্রেণী:মধ্যযুগের কবি
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:১৫শ শতাব্দীর বাঙালি কবি
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:পশ্চিমবঙ্গের কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার কবি
বিষয়শ্রেণী:বাংলা ভাষার লেখক
যুদ্ধাপরাধ

thumb|বাংলাদেশের স্বাধীনতা যুদ্ধের পরপরই রায়েরবাজার বধ্যভূমি থেকে তোলা ছবিতে বুদ্ধিজীবীদের লাশ দেখা যাচ্ছে (''সৌজন্যমূলক ছবি: রশিদ তালুকদার, ১৯৭১'') 
thumb|right|250px|ভিয়েতনাম যুদ্ধের সময় মাইলাই গনহত্যা চলাকালে মার্কিন সৈনিকদের হাতে হত্যা হয় ভিয়েতনামের গ্রামের বাসিন্দারা**যুদ্ধাপরাধ** হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের *হেগ কনভেনশন* সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া *নূরেমবার্গের হত্যাকাণ্ড ও অপরাধ* বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের *লন্ডন ঘোষণা*কে আদর্শ হিসেবে ধরা হয়।
## ইতিহাস
### রোমান যুগ
১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়।

### লিপজিগ যুদ্ধাপরাধ বিচার
প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।

## লন্ডন ঘোষণা/ নূরেমবার্গ ট্রায়াল
১৯৪৫ সালের ৮ আগস্ট প্রকাশিত *লন্ডন ঘোষণা*তে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।

## সংজ্ঞা
নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম।

## যুদ্ধাপরাধে অভিযুক্ত

## তথ্যসূত্র

বিষয়শ্রেণী:যুদ্ধের পরিণাম
বিষয়শ্রেণী:আন্তর্জাতিক ফৌজদারি আইন
বিষয়শ্রেণী:যুদ্ধের আইন
বিষয়শ্রেণী:যুদ্ধাপরাধ
বিষয়শ্রেণী:ধরন অনুযায়ী অপরাধ
বিষয়শ্রেণী:আন্তর্জাতিক অপরাধ আইন
বিষয়শ্রেণী:যুদ্ধ আইন
বিষয়শ্রেণী:পুরুষের প্রতি সহিংসতা
বিষয়শ্রেণী:যুদ্ধবিগ্রহ
বিষয়শ্রেণী:নারীর প্রতি সহিংসতা
হাউজি খেলা

**হাউজি খেলা** হচ্ছে এক ধরনের  সম্ভাবনার একটি খেলা যেখানে খেলোয়াড়রা কার্ডে নম্বরগুলিকে চিহ্নিত করে যেমন নম্বরগুলি একজন কলার দ্বারা এলোমেলোভাবে ডাকা হয়, বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন।

যুক্তরাজ্যে পূর্বে খেলাটি **হাউজি-ফাউজি** নামে পরিচিত ছিল। এছাড়াও, কমনওয়েলথ রাষ্ট্রসমূহে খেলাটি **বিঙ্গো** নামে পরিচিত। কিন্তু, নিউজিল্যান্ড, ভারত এবং অস্ট্রেলিয়া প্রমূখ দেশসমূহে এটি **হাউজি** নামেই সর্বাধিক পরিচিত একটি অভ্যন্তরীণ খেলাবিশেষ। বাংলাদেশে হাউজি নামে ব্যাপক জনপ্রিয়। বিভিন্ন মেলা, সার্কাস, ক্লাব এবং সরকারি বেসরকারি প্রতিষ্ঠানের বার্ষিক বনভোজন সহ অনান্য অনুষ্ঠানে এই খেলাটির প্রচলন আছে। শীতকালে নভেম্বর থেকে ফেব্রুয়ারি পর্যন্ত বাংলাদেশে খেলাটি ব্যাপকভাবে চলে। এক সময় যাত্রা সার্কাসে ব্যাপকভাবে বাংলাদেশে বিনোদনের নামে হাউজি জুয়া হিসেবে চলতো। কিন্তু বর্তমানে বাংলাদেশে সার্কাস ও যাত্রাপালা বিলুপ্তপ্রায়। সেই সাথে ধর্মীয় ও সামাজিক বাধা নিষেধের কারণে বর্তমানে বাংলাদেশে বাণিজ্যিকভাবে হাউজি খেলা হয়না, ব্যতিক্রম ঢাকার অভিজাত ক্লাবগুলো।

## খেলার বিবরণ
frame|হাউজি টিকেটের নমুনা
খেলোয়াড়দের টিকেট কিনতে হয়। টিকেটে  ৫ বা ৬ লাইনে ৯ বা ১০ করে খোপ থাকে।  প্রতিটি লাইনে ৫ টি নম্বর থাকে  ১ - ৯০ মধ্যে এলমেলো ভাবে থাকে।

যুক্তরাজ্যে বিঙ্গো বা হাউজি কার্ড আকৃতিতে থাকে, যা সচরাচর টিকেট হিসেবে অভিহিত করা হয়। এ টিকেটটি যুক্তরাষ্ট্রের বিঙ্গো কার্ড থেকে ভিন্ন হয়ে থাকে।

গেমটি একজন উপস্থাপক বা কলার  সভাপতিত্ব করেন, যার কাজ হল নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করা এবং বিজয়ী টিকিট যাচাই করা। তারা প্রতিটি খেলা শুরু করার আগে পুরস্কার  ঘোষণা করবে। 

প্রতিটি নম্বরে কল করার সাথে সাথে খেলোয়াড়রা তাদের টিকিটে এটি উপস্থিত আছে কিনা তা পরীক্ষা করে দেখেন। যদি এটি করে, তারা এটি চিহ্নিত করে। বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন। অনেক সময়ে লাইন ভর্তি হলে কিছু পুরস্কার থাকে।

## পরিচালনাকারী
উপস্থাপক বা ডাককারী নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করেন। সাধারণতঃ নির্দিষ্ট নম্বরকে উপস্থাপনার পূর্বে কিছু বিবরণ বা ডাকনাম প্রদান করেন। তিনি ছন্দাকারে ১ থেকে ৯০ পর্যন্ত সংখ্যার বিভিন্ন ধরনের বিবরণ দেন যা বিভিন্ন ঐতিহাসিক প্রেক্ষাপট তুলে ধরার প্রচেষ্টা চালান। কয়েকটি ক্লাবে হাউজি উপস্থাপক নম্বরটি প্রকাশের লক্ষ্যে যখন ছড়ার মাধ্যমে বলতে থাকেন তখন অভিজ্ঞ জুয়ারী খুব দ্রুততার সাথে অপ্রকাশিত নম্বরটি তার টিকেটে পূর্বেই চিহ্নিত করে রাখতে সক্ষম হন। এর বিপরীতে নবীন খেলোয়াড়কে সম্পূর্ণ ছড়া ও নম্বর ঘোষণার জন্য অনেকাংশেই অপেক্ষা করতে হয়।

## নম্বর মাহাত্ম্য

ছন্দগুলো হতে পারে জাতীয় বা আন্তর্জাতিক ইতিহাস, ঐতিহ্য,শিক্ষা  সংষ্কৃতি,ব্যক্তিত্ব ও কৃর্তিত্ব, জীবনাচারণের সাথে প্রত্যক্ষ বা পরোক্ষভাবে সংশ্লিষ্ট সংখ্যা নিয়ে। হতে পারে কোন ছন্দ হাসার জন্য, কোন ছন্দ ভাবার জন্য আবার কোনটি হতে পারে, নিছক মজা করার জন্য।

## তথ্যসূত্র

বিষয়শ্রেণী:হাউজি
অগ্রণী ব্যাংক

**অগ্রণী ব্যাংক পাবলিক লিমিটেড কোম্পানি (এবিপিএলসি)** বাংলাদেশের অন্যতম রাষ্ট্রায়ত্ব বাণিজ্যিক ব্যাংক।

## ইতিহাস
১৯৭১ সালের ১৬ ডিসেম্বর মহান মুক্তিযুদ্ধের মাধ্যমে স্বাধীন ও সার্বভৌম বাংলাদেশ প্রতিষ্ঠা লাভের পর বাংলাদেশ ভূখণ্ডে অবস্থিত সকল ব্যাংককে জাতীয়করণের আওতায় আনা হয়। এই প্রেক্ষাপটে ব্যাংকটি ১৯৭২ সালের ২৬শে মার্চ (বাংলাদেশ ব্যাংকস জাতীয়করণ আদেশ ১৯৭২ পিও নং ২৬) অধ্যাদেশের মধ্য দিয়ে সাবেক হাবিব ব্যাংক লিমিটেড ও সাবেক কমার্স ব্যাংক লিমিটেড এর বাংলাদেশ ভূখণ্ডে অবস্থিত শাখা এবং সমুদয় দায় ও সম্পদ সমন্বয়ে অগ্রণী ব্যাংক একটি রাষ্ট্রীয় বাণিজ্যিক ব্যাংক হিসেবে প্রতিষ্ঠিত হয়। অগ্রণী ব্যাংক শুরুতে ৫ কোটি টাকার অনুমোদিত মূলধন ও ১ কোটি টাকার পরিশোধিত মূলধন নিয়ে যাত্রা শুরু করে। পরবর্তীকালে ২০০৭ সালের ১৭ই মে তা পাবলিক লিমিটেড কোম্পানিতে পরিণত হয়।

## পরিচালনা পদ্ধতি
অগ্রণী ব্যাংকের কার্যক্রম পরিচালনার দায়িত্বে রয়েছে ১০ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমানে (প্রেক্ষিত ২০২২) অগ্রণী ব্যাংকের চেয়ারম্যান সৈয়দ আবু নাসের বখতিয়ার আহমেদ এবং ব্যবস্থাপনা পরিচালক ও সিইও মোঃ আনোয়ারুল ইসলাম।

## বিস্তৃতি
[থাম্ব|চট্টগ্রাম বিশ্ববিদ্যালয় শাখা, [হাটহাজারী উপজেলা|হাটহাজারী।]]

বাংলাদেশের বিভিন্ন স্থানে এই ব্যাংকের ১১টি সার্কেল অফিস, হেড অফিসে ৩৬ টি বিভাগ, ৩৬টি কর্পোরেট শাখাসহ ৫৩টি আঞ্চলিক অফিস এবং ৪৩টি অনুমোদিত পরিবেশক (Authorized Dealer-AD) শাখা সহ ৯৬২টি শাখা রয়েছে। অগ্রণী ব্যাংকে অনলাইন ব্যবস্থাপনায় ব্যাংকিং কার্যক্রম পরিচালিত হয়। অগ্রণী ব্যাংকে বর্তমানে অনলাইন শাখার সংখ্যা ৯৬২টি।

## ইসলামী ব্যাংকিং
২৮ ফেব্রুয়ারি ২০১০ সালে অগ্রণী ব্যাংক বাংলাদেশের রাষ্ট্রায়ত্ত্ব ব্যাংকগুলোর মধ্যে প্রথম ইসলামী ব্যাংকিং ইউনিট চালু করে।

## আরও দেখুন
* বাংলাদেশ ব্যাংক;
* বাংলাদেশের ব্যাংকের তালিকা।

## তথ্যসূত্র

## বহিঃসংযোগ
* ব্যাংকের অফিসিয়াল ওয়েবসাইট।
* বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।

বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:বাংলাদেশের রাষ্ট্রায়ত্ত ব্যাংক
বিষয়শ্রেণী:বাংলাদেশের বাণিজ্যিক ব্যাংক
বিষয়শ্রেণী:১৯৭২-এ প্রতিষ্ঠিত ব্যাংক
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:মতিঝিল ভিত্তিক সংগঠন
বিষয়শ্রেণী:১৯৭২-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের ব্যাংক
গড়িয়া

**গড়িয়া** দক্ষিণ কলকাতার একটি অভিজাত অঞ্চল। নাকতলা, নিউ গড়িয়া, চক গড়িয়া, গড়িয়া পার্ক, বাঘা যতীন, বৈষ্ণবঘাটা পাটুলি, টেকনো সিটি, মডেল টাউন, গাঙ্গুলিবাগান, তেঁতুলবেড়িয়া, পূর্ব তেঁতুলবেড়িয়া, রামগড়, বৃজি, কামালগাজি, মহামায়াতলা, বোরাল, শ্রীনগর, নয়াবাদ, পঞ্চসায়র, কন্দর্পপুর টাউন, ফরতাবাদ, বালিয়া ও অজয়নগরের অংশবিশেষ গড়িয়া নামে পরিচিত। গড়িয়ার উত্তরে আছে যাদবপুর, ঢাকুরিয়া, গোলপার্ক ও গড়িয়াহাট, উত্তর-পশ্চিমে রয়েছে বাঁশদ্রোণী ও টালিগঞ্জ, উত্তর-পূর্বে আছে সন্তোষপুর, দক্ষিণে আছে নরেন্দ্রপুর ও সোনারপুর এবং পূর্বে আছে মুকুন্দপুর। ইস্টার্ন মেট্রোপলিটান বাইপাসের দক্ষিণ অংশটি এই অঞ্চলের মাঝখান দিয়ে গিয়েছে। গড়িয়া কলকাতার একটি ব্যস্ত এলাকা। এখানে শহরের দুটি অত্যন্ত গুরুত্বপূর্ণ পরিবহন টার্মিনাল রয়েছে। সেই জন্য এই অঞ্চলে যানজট একটি বড় সমস্যা।

## নামকরণ
গড়িয়া পশ্চিমবঙ্গের দক্ষিণ চব্বিশ পরগনা জেলা ও কলকাতা জেলার সীমান্তবর্তী বৃহৎ এলাকা। এটি আদিগঙ্গার তীরে অবস্থিত, কলকাতা শহরের দক্ষিণ শহরতলী। এটি অত্যন্ত প্রাচীন জনপদ। এই অঞ্চলের নামকরণের সবথেকে জনপ্রিয় মতটি হল, এটি গৌড়ীয় সম্প্রদায়ের আবাসভূমি। শ্রীচৈতন্য মহাপ্রভু তাঁর নীলাচল যাত্রায় আদিগঙ্গার মধ্য দিয়ে যাত্রা করেন, বর্তমান গড়িয়ার কাছে তিনি থামেন এবং তারপর থেকেই অঞ্চলে বৈষ্ণবরা থাকতে শুরু করে। উল্লেখ্য যে, গড়িয়ার আশেপাশের বৈষ্ণবঘাটা ও কামডহরি (
Image:Garia Bazar Metro Station.jpg| কবি নজরুল মেট্রো স্টেশন
Image:Shahid Khudiram Metro Station.jpg|শহীদ ক্ষুদিরাম মেট্রো স্টেশন
Image:Ashabari.jpg|আশাবাড়ি হাউসিং কমপ্লেস


## আরও দেখুন
* নিউ গড়িয়া
* কলকাতা মেট্রো
* কলকাতা শহরতলি রেল
* ইস্টার্ন মেট্রোপলিটান বাইপাস

## তথ্যসূত্র

## বহিঃসংযোগ
* mapsofindia.com ওয়েবসাইটে Garia (ইংরেজি)

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
বিষয়শ্রেণী:ভারতের নিষিদ্ধ পল্লি